OzLabs/hebrew-wiki-articles huggingface dataset:
אלברטו פוגלמן

אלברטו פוגלמן (בספרדית: Alberto Foguelman; 13 באוקטובר 1923 בואנוס איירס – 9 בדצמבר 2013 בואנוס איירס) היה שחמטאי יהודי-ארגנטינאי.

==ביוגרפיה==

אלברטו פוגלמן נולד בבואנוס איירס למשפחה יהודית. הוא שיחק פעמים רבות באליפות ארגנטינה בשחמט, ופעמיים (ב-1959 וב-1962) זכה במקום השני.

בשנת 1964 הוא השתתף בתחרות בין-אזורית (חלק של תהליך העפלה למפגש עם אלוף העולם בשחמט) וסיים במקומות 17–19.

בשנת 1965 בתחרות בצ'ילה הוא סיים במקום השלישי לאחר וסילי סמיסלוב ויפים גלר.

במהלך הקריירה הוא השתתף בתחרויות בעיקר בדרום אמריקה.

בשנת 1963 הוענק לו תואר אמן בינלאומי.

== אלברטו פוגלמן במשחקי אולימפיאדת השחמט ==
בין השנים 1960 ל-1962 השתתף אלברטו פוגלמן ב-2 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1960||2 עת ||ארגנטינה|| ||5.5 מ-10||5+ 1= 4-||55.0|| 7 קבוצתי, 7 אישי
|-
| 1962||2 עת ||ארגנטינה|| ||5 מ-6||4+ 2= 0-||83.3|| 3 קבוצתי
|}

==קישורים חיצוניים==

* [https://www.youtube.com/watch?v=20NH2BMbZTY סרטון עם תמונות של אלברטו פוגלמן], באתר יוטיוב

== הערות שוליים ==

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:פרובלמאים יהודים
קטגוריה:ארגנטינאים שנולדו ב-1923
קטגוריה:ארגנטינאים שנפטרו ב-2013
כילדריך השלישי

כילדריך השלישי (Childéric III; 717–754) היה מלך הפרנקים, האחרון מהשושלת המרובינגית. למעט תוארו כמלך, לכילדריך לא היה כוח ממשי, וכל ההשפעה וקבלת ההחלטות רוכזו בידיו של המאיורדומוס פפין הגוץ (אביו של קרל הגדול), שמלך אחרי כילדריך כמלך הראשון של השושלת הקרולינגית.

==רקע==
אחרי מותו של דגוברט הראשון (מלך בשנים 634-629) דעך כוחם של המלכים המרובינגים ותפקידם היה בעיקרו טיקסי, בעוד שהכח האמיתי עבר לידי מחזיקי משרת המאיורדומוס. המאיורדומוס היה בתחילה סוג של ראש מטה הארמון ואחר כך הפך לשליט המדינה בפועל. המשרה החלה לעבור בירושה במשפחה הקרולינגית והגיעה לידי קרל מרטל (ה"פטיש") ששילב את משרות המאיורדומוס של נויסטריה ושל אוסטרזיה ובכך חיזק את מעמדו כאיש החזק בין הפרנקים. אחרי מות המלך תיאודריך הרביעי בשנת 737 לא הומלך מלך חדש וקרל מרטל היה למלך בפועל. אחרי מות קרל מרטל בשנת 741 עברה משרת המאיורדומוס לשני בניו (מאשתו הראשונה רוטרוד) - קרלומן ופפין הגוץ. המרד שפרץ בהנהגת אחיהם למחצה הצעיר גריפו וגיסם אודילו דוכס בוואריה שכנע את קרלומן ואת פפין לשים שוב מלך רשמי על כס המלוכה (לאחר שש שנים שבהן לא היה מלך) כדי לחזק את חוקיות מעמדם. המלך שנבחר היה כילדריך השלישי.

==תולדות חייו==
"אחרון המרובינגים", ציור של אווריסט-ויטאל לומיני המראה את גילוח שיערו של כילדריך
מוצאו של כילדריך השלישי ויחסו למשפחת השושלת המרובינגית אינו ברור. יש המשערים שהיה אולי בנו של כילפריך השני או של תיאודריך הרביעי.
המלך כילדריך לא לקח כל חלק בשלטון בפועל שהמשיך להיות מנוהל כמקודם בידי המאיורדומי. פעם בשנה הובל כילדריך על ידי איכר בעגלת שוורים אל חצר המלוכה והשיב על שאלות השגרירים בתשובות שהוכנו לו מראש על ידי המאיורדומי.

אחרי שקרלומן פרש למנזר בשנת 747, החליט פפין לקחת את הכתר לעצמו. הוא שלח איגרות לאפיפיור זכריה בהם שאל אם ראוי שתואר המלוכה יהיה בידי הצאצא לזרע המלוכה או בידי השליט בפועל. זכריה ענה שראוי שהשליט בפועל יחזיק גם בתואר המלכותי. בראשית מרץ שנת 751 הוסר כילדריך מכס המלוכה על ידי זכריה ושער ראשו גולח לתגלחת נזירית. שיערו הארוך היה אחד מסמלי המלכים המרובינגים ארוכי השיער - בלטינית reges criniti. גילוחו הסיר ממנו כל סמכות מלכותית או יכולות מיסטיות הקשורות במלוכה. לאחר מכן הושמו כילדריך ובנו תיאודריך במנזר (שניהם במנזר סן-ברטן או שהוא במנזר סן-אומר ובנו בסן-וונדריל).

ישנן סתירות בציון תאריך מותו המדויק של כילדריך. חלק מהמקורות מציינים את שנת 753 ואחרים מאחרים את התאריך עד לשנת 758. כילדריך היה נושא לשימצה בימי השושלת הקרולינגית אף על פי שהיו אלה כאמור פפין והאפיפיור זכריה בעצמם ששמו אותו על כס המלוכה.

==קישורים חיצוניים==

* 

==הערות שוליים==

קטגוריה:השושלת המרובינגית
קטגוריה:ילידי 717
הונגצ'י CA770

הונגצ'י CA770 (באנגלית: Hongqi CA770) היא מכונית סלון, מתוצרת יצרנית הרכב הונגצ'י אשר יוצרה בין השנים 1963–1981.

ה"Hongqi L5" הייתה מכונית השרד הרשמית של בכירי המפלגה הקומוניסטית של סין. 

בין השנים 1963-1965 יוצרו 300 יחידות. סך הכול יוצרו 847 יחידות.

== תצורות "הונגצ'י CA770" ==
* 4 דלתות - סלון
* 4 דלתות - קבריולה - יוצרו 5 יחידות
* סטיישן (Combi version) - יוצרו 3 יחידות 
* 4 דלתות - לנדולט - יוצרו 2 יחידות
* אמבולנס - יוצרו 3 יחידות

== דגמי "הונגצ'י CA770" ==

* CA771 
* CA772 
* CA773 
* CA770J
* CA770TJ
* CA770L
* CA770JH
* CA770G

==גלריה==
<gallery mode="packed" heights="120">
קובץ:1967 Hongqi Limousine.jpg| דגם "הונגצ'י CA770", שנת 1967 
קובץ:1974 Hong-Qi CA-770 Red Flag Limousine interior (7419655766).jpg |דגם "הונגצ'י CA770", שנת 1974 - מבט לתא הנהג ולוח מחוונים 
קובץ:Hongqi CA773 front-left 2016 Beijing Auto Museum.jpg | דגם "הונגצ'י CA770" מודל "CA773" 
קובץ:Hongqi CA771 03 China 2016-04-11.jpg | דגם "הונגצ'י CA770"
קובץ:Hongqi CA771 01 China 2016-04-11.jpg | דגם "הונגצ'י CA770"
קובץ:Hongqi CA771 02 China 2016-04-11.jpg | דגם "הונגצ'י CA770"
קובץ:HK Central Chater Road Classic Car Club of HK Sunday Red Flag FAW Group Hongqi Vehicle 6.JPG | דגם "הונגצ'י CA770" - מבט ל-מנוע
</gallery>

==ראו גם==
* הונגצ'י CA72
* הונגצ'י L5
* הונגצ'י H5
* הונגצ'י E-HS3

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2013
קטגוריה:מכוניות סלון
קטגוריה:מכוניות קבריולה
קטגוריה:מכוניות סטיישן
קטגוריה:מכוניות שרד
קטגוריה:מכוניות לנדולט
קטגוריה:אמבולנסים
קטגוריה:כלי רכב המיוצרים בסין
CA770
בדל אי אסכרי

בֶּדֶל אִי אָסְכֶּרִי (בטורקית: bedel-i askeri) היה מס שהונהג בתקופת הטנזימאט באימפריה העות'מאנית כתשלום עבור פטור משירות צבאי בצבא האימפריה. מס זה היה בתוקף בין השנים 1857–1909.

בתקופת שלטונו של אבדילמג'יט הראשון הייתה האימפריה העות'מאנית בעיצומן של רפורמות הטנזימאט. במסגרת זו בוטל ב-1856 מס הגולגולת-הג'יזיה, אותו נדרשו לשלם נתיני האימפריה שאינם מוסלמים ובכלל זה יהודי האימפריה העות'מאנית. במסגרת זו הוטל גיוס חובה בקרב כלל נתיני האימפריה, מוסלמים ולא מוסלמים לפי מכסה נדרשת בכל וילאייט שנעה בין 5 ל-6 אחוזים מקרב הגברים בגיל גיוס. צעד זה גרר התנגדות של הממסד הצבאי העות'מאני וב-1857, הורשו כל ברי הגיוס לקבל פטור משירות בצבא העות'מאני. תמורת קבלת פטור משירות צבאי, נדרשו לשלם מס פטור מיוחד שכונה בֶּדֶל אִי אָסְכֶּרִי (מטורקית: מחיר הצבא). המס אשר שילמו האוכלוסיות הלא מוסלמיות היה נמוך במידה רבה מהמס ששילמו המוסלמים עבור הפטור ועמד על 50 לירות עות'מאניות למבקש הפטור. בקהילות מאורגנות וממוסדות כגון הקהילות היהודיות ביישובים השונים, חולק המס באופן אחיד או פרוגרסיבי ושולם על ידי כל ראשי המשפחות בקהילה.

מעת לעת היו העות'מאנים משנים את גובה המס אם בהחלטת השער הנשגב או בהחלטה של הוואלי המקומי. כך למשל, בשנות ה-70 של המאה ה-19 העלה הממשל העות'מאני את המס ליהודי מונסטיר בשיעור של 150 אחוזים. הקהילה, אשר נפגעה קשות בשריפת הענק שהתחוללה בעיר ב-1863 התקשתה לעמוד בנטל התשלום. מעטים מבני הקהילה יכלו לשלם מיסים. לרבים לא היה כלל כסף.

ב-1909, לאחר הפיכת הטורקים הצעירים בוטל מס הבדל אי אסכרי, והונהג גיוס חובה ללא פטור ברחבי האימפריה.

==קישורים חיצוניים==
* [https://www.jewishvirtuallibrary.org/biblical-taxation Ancient Jewish History: Taxation], באתר הספרייה היהודית הווירטואלית 

==הערות שוליים==

קטגוריה:האימפריה העות'מאנית: מיסים
קטגוריה:יהדות האימפריה העות'מאנית
ביואיק GL6

דגם "ביואיק GL6"
ביואיק GL6 (באנגלית: Buick GL6) הוא מיניוואן, מתוצרת יצרנית הרכב ביואיק אשר מיוצרת לשוק הסיני מאוקטובר שנת 2017 ועד היום.

ביואיק היא חברת בת של ג'נרל מוטורס.

=="ביואיק GL6"==

* מיניוואן
* 5 דלתות
* 6 מושבים (2+2+2)
* מכל דלק - 45 ליטר
* דגם ה"ביואיק GL6" חולק את המרכב עם דגם "Opel Zafira" מבית אופל 
* מחיר היחידה: כ-25,000 דולר

== קישורים חיצוניים ==
* 

* 

==הערות שוליים==

קטגוריה:דגמי מכוניות שהושקו ב-2017
קטגוריה:מיניוואנים
GL6
קטגוריה:כלי רכב המיוצרים בסין
This Boy's Fire

This Boy's Fire (בעברית: האש של הילד הזה) הוא סינגל שהוקלט על ידי להקת הרוק האמריקאית סנטנה, בשיתוף עם הזמרת האמריקאית ג'ניפר לופז. השיר יצא לאור ב-13 באפריל 2008, כסינגל השני והאחרון מתוך אלבום האוסף Ultimate Santana, של סנטנה.

השיר הגיע אל המקום ה-27 במצעד שבהונגריה, ה-28 במצעד שברומניה, וה-64 במצעד שבסלובקיה.

== רקע וכתיבה ==
השיר נכתב על ידי סטיב מוראלס, ריימונד דיאז, שון גארט ורונלד בראיינט, והופק על ידי השלושה הראשונים ביחד עם דוקטור לוק וקורי רוני. לשיר יצאה גרסה נוספת בה מבצע הראפר המקסיקני-אמריקאי בייבי באש, קטע ראפ מהיר.

בספטמבר 2007, הודיעו סנטנה ולופז כי הם עתידים לשתף פעולה בשיר חדש, וכי הוא עתיד לצאת באמצע שנת 2008.

== ביקורת ==
האתר "מונסטרס אנד קריטיקס", סקר את השיר בחיוביות ואף כינה אותו בשם "red hot", ודיבר מעט על קרלוס סנטנה בעצמו.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2008
קטגוריה:שירי ג'ניפר לופז
קטגוריה:שירים באנגלית
קטגוריה:שירים שהופקו על ידי ד"ר לוק
קטגוריה:שירים על שרפות
קטגוריה:סינגלים בהוצאת אריסטה רקורדס
Wargaming.net

Wargaming.net היא חברה פרטית לפיתוח משחקי מחשב, בעיקר משחקי רשת מרובי משתתפים. החברה רשומה בניקוסיה, קפריסין, מרכז הפיתוח המרכזי נמצא בפארק ההייטק של מינסק, עם משרדים בקייב, סנקט פטרבורג, סיאטל, שיקגו, בולטימור, סידני, הלסינקי, אוסטין ופראג.

== היסטוריה ==
החברה החלה כתחביב עבור ויקטור קיסלי ב-1995 לפיתוח משחקי מחשב. ויקטור בשלב זה למד באוניברסיטת בלארוס הממלכתית שבמינסק, בפקולטה לפיזיקה.

ב-1998, ויקטור ועוד שבעה מפתחים נלהבים הקימו את Wargaming.net — חברה לפיתוח משחקים, שהשיקה את הפרויקט הראשון שלה בשנת 2000.

== משחקי Wargaming.net ==
* 2000 — DBA Online (PC)
* 2003 — Massive Assault (PC)
* 2004 — Massive Assault Network (PC)
* 2005 — Massive Assault: Domination (PC)
* 2006 — Massive Assault Network 2 (PC)
* 2007 — האי מיושב: השלכות (PC)
* 2008 — מבצע "בגרטיון" (PC)
* 2009 — Order of War (PC)
* 2010 — Order of War: Challenge (PC)
* 2010 — World of Tanks (PC)
* 2013 — World of Warplanes (PC)
* 2013 — World of Tanks: Rush (משחק לוח)
* 2014 — World of Tanks: מהדורת Xbox 360 (Xbox 360)
* 2014 — World of Tanks Generals (PC, iOS, Android) (בדיקת בטא)
* 2014 — World of Tanks Blitz (iOS, אנדרואיד, Windows 10 סלולרי, מחשב)
* 2014 — ביאתלון הטנקים (iOS, אנדרואיד)
* 2015 — World of Warships (PC)
* 2016 — Master of Orion (PC)
* 2016 — Hybrid Wars (PC)
* 2017 — קליבר
* 2017 — World of Warships (iOS. אנדרואיד)
**World of tanks blitz (Nintendo switch-2020)

== קישורים חיצוניים ==

* 

* [https://www.youtube.com/watch?v=OeVNwuOv6ZA סרט תיעודי על ההיסטוריה של חברת Wargaming.net]

== הערות שוליים ==

*
תכונות קוליגטיביות

250px
 בכימיה, תכונות קוליגטיביות (colligative properties), הן התכונות של תמיסה, אשר תלויות בריכוז של המומס ולא באופי עצמו של החומר המומס. התכונות הללו של התמיסה מופיעות כאשר מוסיפים מומס אל ממס טהור. התכונות הקוליגטיביות הן:
# חוק ראול: ירידה בלחץ אדים, לפי הנוסחה: P=P*·χ. כאשר P מייצג לחץ אדים מעל התמיסה, P* מייצג לחץ אדים מעל ממס טהור ו-χ מייצג שבר מולי של ממס.
# העלאת טמפרטורת הרתיחה (כתלות של הממס ובמולליות של המומס).
# הורדת טמפרטורת הקיפאון (כתלות של הממס ובמולליות של המומס).
# הופעת לחץ אוסמוטי.

== הסבר לתופעה ==
לפי החוק השני של התרמודינמיקה, כאשר האנטרופיה של חומר גדלה, הוא הופך ליותר יציב. תהליך זה מתרחש בנוזל אשר נוסף אליו מומס. במילים אחרות, הפוטנציאל הכימי של נוזל יורד כאשר ממיסים בו מומס וזה מה שמוביל ליציבות הרבה של תמיסה (לעומת ממס טהור). בגלל הגדלת האנטרופיה שקורית בעקבות המסת המומס בממס (למשל המסת גלוקוז במים), התמיסה הופכת ליותר יציבה מבחינה תרמודינמית, וזה מה שמוביל לירידה בלחץ האדים מעל התמיסה, להעלאת נקודת הרתיחה, לירידת נקודת הקיפאון וכן להופעת הלחץ האוסמוטי.

מבחינה מולקולרית יותר קשה להסביר את התכונות הקוליגטיביות. את הירידה בלחץ האדים ניתן להסביר כך שהמומס (אשר איננו נדיף) נמצא בפני השטח של הנוזל ועל ידי כך מפחית את שטח ההשקה של הנוזל עם הגז.

==קישורים חיצוניים==

* [http://www.sparknotes.com/chemistry/solutions/colligative/section1/ Colligative Properties of Solutions], אתר sparknotes
* [http://hyperphysics.phy-astr.gsu.edu/hbase/Chemical/collig.html Colligative Properties of Solutions], אתר hyperphysics
* 

קטגוריה:כימיה פיזיקלית
סו יונג קים

סו יונג קים (באנגלית: So Yong Kim; נולדה בשנת 1968) היא במאית קולנוע אמריקאית-קוריאנית זוכת פרסים. בין סרטיה: "שיר אהבה", "בין הימים", Treeless Mountain ו-For Ellen.

== תחילת דרכה ==
קים נולדה בפוסן, בקוריאה הדרומית, ובגיל 12 עברה עם אימה ללוס אנג'לס, קליפורניה.

== קריירה ==
בשנת 2006, קים זכתה בפרס חבר השופטים בפסטיבל סאנדנס עבור סרט הבכורה שלה "בין הימים". הסרט, שצולם בטורונטו, היה מבוסס באופן רופף על תקופת נעוריה, וכלל בעיקר קטעים מאולתרים של חברי הקאסט, כולם בגילאי העשרה, אשר הביעו את הבלבול, גילויי הרומנטיקה והניכור מהסביבה שלהם דרך הצילום הדיגיטלי האינטימי של קים.

סרטה השני של קים, משנת 2008, הוא Treeless Mountain. סרטה השלישי, For Ellen, הוצג בבכורה בפסטיבל סאנדנס של 2012.

ב-2014 הוציא קים סרט קצר בשם Spark and Light בכיכובה של ריילי קיאו, שהוזמן על ידי בית האופנה מיו מיו במסגרת סדרה מתמשכת בהפקתו, <span> Women's Tales (סיפורי נשים)</span>.

ב-2016 יצא הסרט "שיר אהבה", שהוצג גם הוא בהצגת הבכורה בפסטיבל סאנדנס. הסרט עוסק בשתי חברות טובות המתאהבות, בכיכובן של ג'נה מאלון (שהופיע בסרטה הקודם של קים, For Ellen), וריילי קיאו. גם ב-2016, קים ביימה לראשונה לטלוויזיה, בסדרה Queen Sugar, ומאז ביימה פרקים בסדרות "טרנספרנט", "פשע אמריקאי", "הטובות לקרב" ו"קוד שרוף".

== חיים אישיים ==
קים נשואה לברדלי ראסט גריי. לזוג שני ילדים.

== פילמוגרפיה ==
; קולנוע:
{| class="wikitable sortable" style="margin-bottom: 82px;"
!שנה
! שם הסרט
! class="unsortable" | קרדיט
! class="unsortable" | הערות
|-
| 2003
|Salt
| הפקה
|
|-
| 2006
| בין הימים
| בימוי/תסריטאות
| זכה בפרס חבר השופטים בפסטיבל סאנדנס
|-
| 2008
|Treeless Mountain
| בימוי/תסריטאות/הפקה
|
|-
| 2012
| For Ellen 
| בימוי/תסריטאות/הפקה
|
|-
| 2012
| ג'ק ודיאן
| הפקה/עריכה
|
|-
| 2014
|Spark and Light
| בימוי/תסריטאות/הפקה
| סרט קצר
|-
| 2016
| שיר אהבה
| בימוי/תסריטאות
|
|}
; טלוויזיה:
{| class="wikitable sortable" style="margin-bottom: 82px;"
!שנה
! שם התוכנית
! class="unsortable" | קרדיט
! class="unsortable" | הערות
|-
| rowspan="2" | 2016
|Queen Sugar
| בימוי
| פרק "The Darker Sooner"
|-
| טרנספרנט
| בימוי
| פרק "Off the Grid"
|-
| rowspan="6" | 2017
| פשע אמריקאי
| בימוי
| פרק "3.1"
|-
| הטובות לקרב
| בימוי
| פרק "Not So Grand Jury"
|-
|חדר 104
| בימוי
| פרק "I Knew You Weren't Dead"
|-
| קוד שרוף
| בימוי
| פרק "Nowhere Man"
|-
| The Exorcist
| בימוי
| פרק "One For Sorrow"
|-
| Vida
| בימוי
| פרק 1.2
|-
|2021
|ד"ר מוות <small>(אנ')</small>
|בימוי
|4 פרקים
|-
|2022
|Roar 
|בימוי
|פרק: "The Woman Who Was Kept on a Shelf"
|-
|2023
|שממה
|בימוי
|6 פרקים
|}

== פרסים ==
קים זכתה בפרס חבר השופטים המיוחד לרוח עצמאית בפסטיבל סאנדנס עבור סרטה הראשון, "בין הימים". סרטיה For Ellen ושיר אהבה היו מועמדים לפרס חבר השופטים המרכזי בפסטיבל. "בין הימים" זכה בפרסים רבים בפסטיבלים בינלאומיים, ביניהם פסטיבל דובאי, פסטיבל גות'אם, פסטיבל בואנוס איירס, פסטיבל לוס אנג'לס, פסטיבל פוסן ופסטיבל טוקיו.

== קישורים חיצוניים ==

* [http://bombmagazine.org/article/3324/so-yong-kim 2009 ראיון משנת 2009 עם סו יונג קים בכתב העת Bomb Magazine]

== הערות שוליים ==

קטגוריה:במאיות קולנוע אמריקאיות
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:מפיקות קולנוע אמריקאיות
קטגוריה:אמריקאים ממוצא דרום קוריאני
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
9Go!

!9Go הוא ערוץ טלוויזיה אוסטרלי המשודר בשידור דיגיטלי חופשי, אשר הושק ב-9 באוגוסט 2009. הערוץ משדר קומדיות, ריאליטי, בידור, סרטים, אנימציה ודרמות לקהל יעד בגילאי 16 עד 39, כמו גם תוכניות לילדים.

== היסטוריה ==
=== 2009: השקה ===
הרעיון להקמת הערוץ פורסם ב-23 במרץ 2009, כאשר רשת Nine הכריזה על כוונתה להקים ערוץ טלוויזיה כללי, שיושק באמצע שנת 2009. שם הערוץ ומיתוגו נחשפו כמה שבועות מאוחר יותר ב-14 באפריל 2009 על ידי TV Tonight, אתר תקשורת אוסטרלי. עם זאת ברשת אישרו את שם הערוץ ב-15 ביולי 2009, כמו גם את סמליל הערוץ שפורסם.

הערוץ עלה לאוויר בשעה 13:00 ב-5 באוגוסט 2009 עם שידור קדימון ברצף. הערוץ החל רשמית בשידוריו ב-9 באוגוסט 2009, כמה ימים מאוחר יותר, בשעה 06:30 עם שידור קדימון באורך של דקה. אחריו שודר פרק של וייפאאוט, ובכך הייתה לתוכנית הראשונה ששודרה בערוץ.

=== 2009-2014 ===
שיר הנושא של הערוץ, "Go" שוחרר מאוחר יותר ב-ITunes באותה שנה בה הושק.

הערוץ חגג את שנת השידורים הראשונה שלו על ידי שידור סרטים בכל ערב בשעה 22:00 במהלך חודש אוגוסט 2010. כמו כן הערוץ שידר קליפ קצר במהלך הפסקות הפרסומות, בהן הודה לקהל על צפייתו בערוץ.

=== 2014-2016: השקה מחדש ועדכון קהל היעד ===
ב-2 בפברואר 2014 הערוץ השיק סמליל חדש, אריזה גרפית חדשה ורצועות שידור חדשות ובהן רצועת שידורים יומית לילדים בסופי שבוע.

הערוץ שינה את ייעודו, כשהחל לשדר במהלך רוב שעות היום תוכניות לילדים, ואת רוב התוכניות ששודרו בערבים לכוון למבוגרים.

ב-26 בנובמבר 2015 שינה הערוץ את שמו מ-!Go ל-!9Go, והועבר לאפיק 93.

=== 2016-היום ===
ב-12 בדצמבר 2016 חשף הערוץ לוח שידורים חדש שכולל רצועת ילדים משעה 06:00-18:00 שנקראת Go! Kids, ושידור תוכניות כלליות ביתר היממה.

בשנת 2016 אחוז הרייטינג (מדרוג) הממוצע של הערוץ עמד על 2.2%.

== סמלילים ==
כאשר הערוץ היה בפיתוח, שם המותג נחשף כ-!Go 99 עם סמליל בשחור לבן. ב-15 ביולי 2009 אישרה רשת Nine את השם יחד עם סמליל שונה המבוסס על הסמליל המקורי, אך צבעוני. ב-2 בפברואר 2014 הערוץ מותג מחדש עם סמליל חדש, תלת־ממדי בגרסאות צבעוניות.

=== גלריה ===
<gallery widths="170" heights="170" perrow="5">
קובץ:Go99Logo.png|סמל הערוץ המקורי
קובץ:GO! logo (Pink version).png|סמל הערוץ בין 9 באוגוסט 2009 עד 2 בפברואר 2014
קובץ:GO! logo.png|סמל הערוץ בין 2 בפברואר 2014 עד 26 בנובמבר 2015
קובץ:9Go! logo.png|סמל הערוץ מאז 26 בנובמבר 2015
</gallery>

=== סלוגנים ===
* 9 באוגוסט 2009 - 2 בפברואר 2014: טוב ללכת! (יחד עם קדימונים עם השיר "Go")
* סיסמת חג המולד מאז 2009: !GO! HO! HO
* 2012-2010: בואו נלך! (מלווה בקדימונים עם השיר "שלום")
* 2 בפברואר 2014 - 26 בנובמבר 2015: Go! בשביל זה!
* 26 בנובמבר 2015 - היום: טוב ללכת! (בגרסה מחודשת)

== קישורים חיצוניים ==
* 

== הערות שוליים ==

קטגוריה:ערוצי טלוויזיה אוסטרליים
קטגוריה:אוסטרליה: טלוויזיה
משהו חדש מתחיל (שיר)

משהו חדש מתחיל הוא שיר שבוצע על ידי דני רובס ויצא לאור בשנת 2007.

==רקע==
השיר יצא לאור בדצמבר 2007 כסינגל הראשון מתוך אלבום שנושא את שם השיר, שיצא 12 שנים לאחר האלבום הקודם של רובס. 

השיר נכתב על ידי אילאיל תמיר, זוגתו של רובס דאז וכיום רעייתו, ובתו של יהודה תמיר מלהקת "חלב ודבש". את מילותיו כתבה על ספסל ברחוב בתל אביב. בשעת בוקר ראה רובס את המילים מונחות בסלון ביתם. הוא החליט להלחין את השיר ולהשתמש בו בדגימה מתוך שירו פנים ושמות. לאחר כמעט שנה הציג את השיר למפיק אורי זך שהציע לו לשנות את הפזמון. לדברי רובס, "המילים מבטאות אותי יותר מכל דבר אחר, את התקופה הארוכה שעברה מאז התקליט האחרון, את האופטימיות של משהו חדש שמתחיל, דברים שקורים בזמן נכון וניסים קורים והכל אפשרי".

"משהו חדש מתחיל" הוא השיר היחיד בקריירה של רובס אותו הוא הלחין, אך לא כתב את מילותיו.

השיר הגיע למקום ה-28 במצעד העברי השנתי לשנת התשס"ח (2008) של רשת ג' ולאותו המקום במצעד השנתי של גלגלצ.

כרזת בחירות מטעם רשימת [[הבית היהודי לקראת הבחירות לכנסת התשע עשרה (2013)]]
בשנת 2012 במהלך הפריימריז לראשות מפלגת הבית היהודי הייתה סיסמת הבחירות של נפתלי בנט "משהו חדש מתחיל", סיסמה בה השתמשה גם הרשימה, לאחר ניצחונו של בנט, לקראת הבחירות לכנסת התשע עשרה (2013). רובס טען שהופתע מהשימוש בסיסמה הזהה לשם של שירו, וכי לא היה שבע רצון מכך. הוא שקל להגיש תביעה משפטית בגין פגיעה בזכויות יוצרים, אך לבסוף ויתר על כך.

בשנת 2018 בוצע השיר בתוכנית הנוער המוזיקלית "Oboy" בערוץ הילדים.

בשנת 2020 בוצע השיר בתוכנית הילדים "אבא מטפלת" בערוץ TeenNick.

==קישורים חיצוניים==
* [https://shironet.mako.co.il/artist?render=true&type=lyrics&lang=1&prfid=316&wrkid=20615&page=7 מילות השיר] באתר שירונט
* [https://www.kan.org.il/Podcast/item.aspx?pid=9335 שיר אחד], באתר כאן 24 בדצמבר 2017.

==הערות שוליים==

קטגוריה:שירי 2008
קטגוריה:שירים בעברית
קטגוריה:שירי דני רובס
קטגוריה:סיסמאות
שיר אהבה (סרט)

שיר אהבה (באנגלית: Lovesong) הוא סרט דרמה אמריקאי משנת 2016, בבימויה של סו יונג קים, אשר כתבה את הסרט יחד עם בראדלי ראסט גריי. בסרט מככבות ג'נה מאלון וריילי קיאו, לצד ברוקלין דקר, איימי סימץ, מרשל צ'פמן, ריאן אגולד ורוזנה ארקט.

בכורת הסרט הייתה בפסטיבל הסרטים סאנדנס ב-24 בינואר 2016.

== תקציר העלילה ==
שרה (ריילי קיאו) נשואה לדין, שנעדר בשל נסיעות עבודה כמעט כל הזמן, ואינו מתעניין בחייה. להם ילדה קטנה, שבה מטפלת שרה לבדה. מתוך בדידותה הגדולה, מתקשרת שרה לחברתה הטובה מימי הלימודים, מינדי (ג'נה מאלון), שאותה לא ראה מזה שנים, והשתיים יוצאות למסע ספונטני, יחד עם בתה ג'סי. השתיים מדברות על אורח חייהן השונה. שרה משוכנעת שמינדי חיה חיי חופש והרפתקה, ואילו בתורה מינדי מופתעת לגלות פרטים שלא ידעה על חייה האישיים של שרה. אחרי לילה של העלאת זכרונות מחוויותיהן המיניות מעת הלימודים באוניברסיטה, השתיים מתנשקות, מה שמוביל לאינטימיות פיזית נוספת. ביום למחרת, נעלבת מינדי כשהיא מרגישה ששרה מתייחסת בנונשלנטיות למה שקרה ביניהן, מתוך מחשבה שזה פשוט היה חלק מהרפתקנותה המינית של מינדי. כשהן עוצרות בתחנת דלק, קונה מינדי כרטיס אוטובוס חזרה לביתה בניו יורק ועוזבת.

כעבור שלוש שנים עם קשר מועט, מזמינה מינדי את שרה לחתונה שלה. שרה כעת פרודה מבעלה. בהתחלה, מרגישה שרה מודרת ומבודדת במערך ההכנות לחתונה, כמו שהיא מרגישה מנותקת מחייה של מינדי. אך מינדי מפתיעה את שרה בביקור בחדר המלון שלה, והשתיים מתקרבות מחדש. במסיבת הרווקות של מינדי הן שוב מתנשקות.

ביום החתונה הן יוצאות לטיול ומדברות על המסע שערכו שנים קודם לכן, הלילה המשותף, והשנים של הנתק ביניהן. מינדי אומרת לשרה שהיא אוהבת אותה, ותמיד תאהב אותה. ועדיין, מינדי ממשיכה עם תוכניותיה, ומתחתנת.

== הקאסט ==
* ג'נה מאלון - מינדי
* ריילי קיאו - שרה
* ברוקלין דקר - לילי
* איימי סימץ - קלואי
* מרשל צ'פמן - ג' סיקה
* ראיין אגולד - ליף
* רוזנה ארקט - אלינור
* קארי ג'וג'י פוקונאגה - דין
* ג'סי אוק גריי - ג'סי (גיל 3)
* סקיי אוק גריי - ג'סי (גיל 6)

== קבלה וביקורת ==
"שיר אהבה" זכה לביקורות חיוביות ממבקרי הקולנוע. יש לו דירוג של 81% באתר Rotten Tomatoes, בהתבסס על 26 ביקורות, עם דירוג ממוצע של 7.4/10. באתר Metacritic, יש לסרט ציון ממוצע משוקלל של 74 מתוך 100, בהתבסס על 14 מבקרים, ציון המעיד על "ביקורות חיוביות בכללי".

== קישורים חיצוניים ==

== הערות שוליים ==

קטגוריה:סרטי 2016
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטי מסע אמריקאיים
קטגוריה:סרטים באנגלית
סביבון ענק

סביבון ענק (שם מדעי: Turbo marmoratus) הוא מין חילזון ימי בסוג סביבון. הוא הגדול שבמיני הסביבון, עם קונכייה בקוטר . הוא מכונה על כן Great Green Turban. חילזון זה נידוג באופן מסחרי בשל שכבת הדר העבה שבקונכייתו.

== תיאור ==
המאפיין הבולט בחילזון זה הוא גודלו. קוטר הקונכייה שלו נע בין 15 ל-18 ס"מ, והיא כבדה ועבה. צורתה היא כדורית בקירוב (כלומר: היחס בין הגובה לרוחב הוא בקירוב 1). צבעה כאשר החילזון בחיים הוא ירוק עם תבניות משוישות בצבעי לבן וחום. לקונכייה יש 6–7 פיתולים והאחרון שבהם, פיתול הגוף, הוא העבה והגדול מכולם. כל הפיתולים קמורים למעט החלק שליד פתח הקונכייה. הקונכייה מגובששת, בייחוד בפיתול הגוף. מתחת לשכבת הצבע והגבשושיות נמצאת שכבה עבה של דר ("אם הפנינה"). לחומר זה יש ערך מסחרי, ולכן הסביבון הענק נידוג ומגודל בשביל לקצור ממנו את הדר, ולהפיק ממנו כפתורים, חרוזים וקישוטים אחרים. פתח הקונכייה עגול וגדול וחלקו הפנימי מצופה בשכבה נוצצת של דר. כאשר החילזון חי, את פתח הקונכייה סוגר מכסה גירני (operculum) עבה.

<gallery widths=200 heights=150>
File:Turbo marmoratus 4.jpg
File:Turbo Marmoratus Madagascar.jpg
File:Turbo marmoratus (5924669675).jpg
</gallery>

== אורח חיים ==

הסביבון הענק חי בשוניות אלמוגים. הוא פעיל בלילה וניזון מאצות.

== תפוצה ובית גידול ==

הסביבון הענק חי בשוניות אלמוגים טרופיות באוקיינוס ההודי, מטנזניה ומדגסקר שבמערבו ועד אינדונזיה ואיי הפיליפינים שבמזרחו. הוא נמצא גם במערב האוקיינוס השקט ובחוף הצפוני של קווינסלנד באוסטרליה.

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חלזונות עתיקים
קטגוריה:בעלי חיים באוקיינוס ההודי
קטגוריה:בעלי חיים שתוארו ב-1758
ממותה קולומביאנית

ממותה קולומביאנית המכונה גם ממותה מלכותית (שם מדעי: Mammuthus columbi) היא מין של יונק נכחד מהסוג ממותה שחי באמריקה הצפונית בתקופת הפליסטוקן עד תחילת ההולוקן.

ממותה זו הייתה אחת מהגדולות ביותר שהיו בעולם. גובהה עלה על ארבעה מטרים ומשקלה מעל עשרה טונות. היא הייתה בעלת חטים ענקיים שהתעקלו למעלה והייתה מכוסה פרווה אך לא עבה ביותר.

הממותה חיה ברחבי אמריקה הצפונית מצפון ארצות הברית ודרומה עד לקוסטה ריקה (לאחר ההחלפה האמריקנית הגדולה). היא חיה בעדרים ונראה שהייתה קיימת יחד עם הפלאו-אינדיאנים, תושבי אמריקה הקדמונים שצדו אותה ועזרו להיכחדותה.

ממותה זו היא המאובן הלאומי בנברסקה (לצד הממותה הצמרית), בקרוליינה הדרומית ווושינגטון. האתר הגדול עם שרידים של ממותה נמצא הוא מרכז ממותה במקסיקו.

==קישורים חיצוניים==

שחזור אפשרי של ממותה קולומביאנית

קטגוריה:בעלי חיים שתוארו ב-1857
קטגוריה:טקסונים שתוארו בידי יו פלקונר
קטגוריה:פיליים נכחדים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1857
פיל אסייתי ישר-חט

פיל אסייתי ישר-חט (שם מדעי: Palaeoloxodon namadicus) הוא מין נכחד של בעל חדק קדום ממשפחת הפיליים. הוא היה שייך לסוג פלאולוקסודון וייתכן שהיה תת-מין של פיל ישר-חט, עקב מבנה דומה של חטיהם. שניהם היו שונים במראם ממראה הפילים המודרניים. מין זה חי באסיה, באזורים שבין הודו ליפן.

מין זה חי בתקופת הפליסטוקן ונכחד לפני כ-24,000 שנה. ככל הנראה הוא היה בעל החדק הגדול ביותר מעולם. על פי מדידת עצמות הירך נראה לומר כי הוא הגיע לגובה של מעל , ולמשקל של כ-22 טונות.

== ראו גם ==
* פרצרתריום - "קרנף ענק", היונק היבשתי הגדול ביותר שחי אי-פעם
* פיל - פילים בני ימינו

==קישורים חיצוניים==

קטגוריה:בעלי חיים שתוארו ב-1846
קטגוריה:טקסונים שתוארו בידי יו פלקונר
קטגוריה:פיליים נכחדים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1846
ארקטותריום

ארקטותֶריום (שם מדעי: Arctotherium; מילולית, מיוונית: "דוב בהמה") הוא סוג קדום של דוב קדום שחי ברחבי אמריקה הדרומית, אליה היגר אחרי ההחלפה האמריקאית הגדולה. הוא קרוב משפחתו של דוב המשקפיים.
== מאפיינים ==
הארקטותריום היה מין הדוב הגדול ביותר. הוא הגיע למשקל של שתי טונות ולגובה 2.3 מטר. ייתכן שהיה טורף היבשה (היונק) הגדול ביותר שחי אי פעם. היו לו לסתות חזקות, והוא יכול היה לשבור עצמות בנגיסה.

דוב זה התפתח מדוב קצר-פנים שהיגר לאחר ההחלפה האמריקאית מאמריקה הצפונית יחד עם טורפי יבשה נוספים כגון הסמילודון, האריה האמריקאי, והיגואר. טורפים אלה, שהיו חדשים ביבשת, היו חזקים יותר מטורפיה הקדומים, בני קבוצת הספרסודונטה ועופות הטרף פורוסרקוסיים, והם הכחידו אותם.

עם זאת, יש מחלוקת בין החוקרים האם הוא היה טורף, אומניבור בדומה לרוב הדובים, או אוכל צמחים.

==קישורים חיצוניים==

קטגוריה:בעלי חיים שתוארו ב-1879
קטגוריה:טקסונים שתוארו בידי הרמן בורמייסטר
קטגוריה:דוביים פרהיסטוריים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:טורפים שחיו בפליסטוקן
קטגוריה:צ'ילה: מאובנים
קטגוריה:מאובני טקסונים שתוארו ב-1879
ממוטיים

ממוטיים (שם מדעי: Mammutidae) היא משפחת פרסתנים מסדרת הפילאים שחיו בתקופת האוליגוקן וההולוקן, מ-28 מיליון שנה עד 11,000 שנה לפני זמננו ונכחדו. למרות שמה של משפחה זו, הסוג ממותה משתייך למשפחה אחרת: משפחת הפיליים.

בני המשפחה חיו ברוב הערבות והיערות של אמריקה הצפונית, אפריקה ואירואסיה. הם דמו במראם לפילים המודרניים והיו קרוביהם. הממוטיים היו שעירים וחלקם גם גדולים יותר מהפילים. המסטודון הגיע לגובה מרבי של 3.25 מטרים ולמשקל 11 טונות.

==סוגים==
* Eozygodon
* Losodokodon
* זיגולופודון (Zygolophodon)
* מסטודון (Mammut)
* Sinomammut

==קישורים חיצוניים==

*
קטגוריה:בעלי חיים שתוארו ב-1922
קטגוריה:טקסונים שתוארו בידי אוליבר פרי היי
חולדה אוגרת אפריקנית

חולדה אוגרת אפריקנית (שם מדעי: Cricetomys emini) הוא מין של מכרסם אפריקני ממשפחת הנסומיים וקרוב משפחה של חולדה אוגרת גמביאנית. למרות השם הוא איננו סוג של חולדה אך מכונה "חולדה" עקב דמיונו לה.

זו חולדה באורך 25-35 ס"מ ואפילו עד 40 ס"מ. משקלה מגיע ל-1 קילוגרם. החולדה אפורה ודומה לחולדה למעט גודלה ולחייה הגדולות המזכירות אוגר. היא פעילת לילה.

החולדה חיה בטבע ביערות בקצה השדות והסוואנות באפריקה. הם יודעות לטפס על עצים היטב. החולדות הן אוכלות כל.

לעיתים היא מוכלאת עם החולדה האוגרת הגמביאנית ויוצרת צאצאים פוריים איתה. בדומה לחולדה הגמביאנית גם חולדה זו הפכה למין פולש באזורים שונים בעולם.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נסומיים
קטגוריה:טנזניה: יונקים
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1910
קטגוריה:יונקים בסוואנה האפריקנית
שרקסטודון

שרקסטודון (שם מדעי: Sarkastodon; מילולית: "שיניים קורעות בשר") הוא סוג של טורף קדום ממשפחת האוקסינודונים ומסדרת הקראודונטים שהיו קרובי הטורפים המודרניים. חי בתקופת האאוקן לפני 35 מיליון שנה.

== מאפיינים ==
יצור זה היה מגדולי הטורפים ומהגדולים שבבני סדרתו, אך קטן מהסימבאקובוואה. הוא שקל 800 ק"ג והיה קרניבור תוקפני שדמה לטיגריסים ולאריות המודרניים.

השרקסטודון חי במדבר גובי במונגוליה. על פי מבנה שיניו היה היפר-קרניבור (אוכל בשר מובהק) עם מלתעות שדמו למלתעות צבוע ונועדו לרסק עצמות. הוא ניזון מציד של פרסתנים גדולים כמו קרנפיים, ברונתותריומים וכליקותריים אותם נשך בצוואר.

== בתרבות ==
יונק זה הופיע במשחק עולם היורה: המשחק.

==קישורים חיצוניים==

איור ראש של שרקסטודון

קטגוריה:אוקסינודונים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
קטגוריה:מאובני טקסונים שתוארו ב-1938
אוקסינודונים

איור של [[פטריופליס.]]
אוקסינודונים (שם מדעי Oxyaenidae) היא משפחת טורפים נכחדת מסדרת הקראודונטים הקדומים שהיו קרובי הטורפים המודרניים. הם חיו באירואסיה ביערות והערבות הקדומים.

בני משפחה זו שחיו בתקופת הפלאוקן עד סוף האאוקן, היו יצורים קטנים שדמו לנמיות או לחתוליים והיו קטנים וגמישים. מבנה לסתותיהם היה חזק ונועד לרסק את עצמות טרפם ולאו דווקא לחתוך את הבשר.

חלקם דמו מעט לחתולים והם נעו על כפות רגליהם. אחרים דמו יותר לנמיות ונעו עם כל הכף על הקרקע. רובם היו קטנים אך הגדול ביניהם השרקסטודון היה הגדול בבני הסדרה והגיע למשקל של 800 ק"ג.

==מיון==
*תת-משפחה Ambloctoninae
**סוג Ambloctonus
**סוג Dipsalodon
**סוג Dormaalodon
**סוג פלאוניקטיס (Palaeonictis)
*תת-משפחה Oxyaeninae
**סוג Dipsalidictis
**סוג מלפליס (Malfelis)
**סוג אוקסיאהינה (Oxyaena)
**סוג פטריופליס (Patriofelis)
**סוג Protopsalis
**סוג שרקסטודון (Sarkastodon)
*תת-משפחה Tytthaeninae
**סוג Tytthaena
*תת-משפחה Machaeroidinae
**סוג Apataelurus
**סוג מכיירואידס (Machaeroides)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
גן החיות שלנו

גן החיות שלנו (באנגלית: Our Zoo) היא סדרת טלוויזיה בריטית של ערוץ BBC One, ששודרה מ-3 בספטמבר 2014 עד 8 באוקטובר אותה שנה. את הסדרה בת שישה פרקים כתב מאט צ'רמן וביים אנדי דה אמוני. זהו סיפורו של ג'ורג' מוטרסהד, ועל חלומו להקים גן חיות ללא כלובים, על בני משפחתו ועל מאבקם להקים את גן החיות של צ'סטר מול התנגדות תושבי המקום.

==צוות השחקנים==
* לי אינגלבי – ג'ורג' מוטרסהד
* ליז וייט – ליזי מוטרסהד
* אן ריד – לוסי מוטרסהד
* פיטר וייט – אלברט מוטרסהד
* ראלף ליטל – בילי אטקינסון
* סופיה מיילס – ליידי קתרין לונגמור
* סטיבן קמפבל מור – הכומר אהרון וב
* אמיליה קלארקסון – מיוריאל מוטרסהד
* הונור ניפסי – ג'וּן מוטרסהד
* ג'סיקה רנסום – גברת פולי פורד

==הפקה==
הסדרה "גן החיות שלנו" הוזמנה על ידי דני כהן ובן סטיבנסון עבור ערוץ BBC One. את הרעיון הציגו אנשי Aenon, חברת ההפקות בניהולו של אדם קמפ, בני חברת ההפקות Big Talk Productions. הצילומים נערכו בליברפול, כמו גם בוולטון הול שבוורינגטון ובאבני הול שבצ'ידל. כשה-BBC הודיע על כך שלא תהיה עונה שנייה לסדרה, הופתעו רבים מחובבי הסדרה. ב-10 בדצמבר 2014 פורסמה עצומת בעיתון צ'סטר כרוניקל בתקווה לחדש את הסדרה. אחרי יום אחד חתמו על העצומה יותר מ-1000 איש. למרות מאמצים אלה הסדרה לא חודשה לעונה נוספת.

==קישורים חיצוניים==
* 

==הערות שוליים==

קטגוריה:סרטים על גני חיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סרטים בריטיים המבוססים על סיפור אמיתי
קטגוריה:סדרות דרמה בריטיות
הגלקסיה הננסית רועה דובים II

הגלקסיה הננסית רועה דובים II, היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-137,000 שנות אור ממערכת השמש. הגלקסיה התגלתה בשנת 2007 במרחק זוויתי של כ-1.7 מעלות מדרום-דרום-מערב ל, וכמוה, אף היא גלקסיית לוויין של שביל החלב, אך בניגוד להערכה הראשונית שהן קרובות זו לזו, הגלקסיה הננסית רועה דובים I רחוקה בהרבה והמרחק אליה הוא כמעט כפול.

==מאפיינים== 
גודלה הזוויתי של הגלקסיה הוא כ-8.4 דקות קשת שממרחקה שקול לקוטר של כ-350 שנות אור וזו אחת הגלקסיות הקטנות ביותר שמוכרות. בהירותה המוחלטת היא מדרגה 2.7- ששקולה לעוצמת הארה של כ-1,000 פעמים עוצמת ההארה של השמש, בהירות דומה לשל ענק בהיר אחד, וזו אחת הגלקסיות העמומות ביותר שמוכרות. מסתה של הגלקסיה אינה ידועה במדויק, אך המסה של הכוכבים שבה היא נמוכה מאוד ומוערכת בכ-1,000 מסות שמש בלבד. ממדידת מהירות התנועה של הכוכבים בגלקסיה נראה שבדומה לגלקסיות האחרות מסוגה, כמעט כל המסה של הגלקסיה היא של חומר אפל שטיבו אינו ידוע, ומסתה הכוללת היא לפחות פי 3,000 מהמסה הנראית, כלומר הכוכבים שבה מהווים לכל היותר שליש אחוז ממסתה.

==קישורים חיצוניים==
* 

==הערות שוליים==

קטגוריה:קבוצת הכוכבים רועה דובים
רועה דובים II
רועה דובים II
ב.מ.וו סדרה 1 (F52)

ב.מ.וו סדרה 1 (בגרמנית: BMW 1 Series (F52)) היא מכונית משפחתית קומפקטית, מתוצרת יצרנית הרכב הסינית BMW Brilliance (שם מלא: "BMW Brilliance Automotive Ltd")(בסינית: 华晨宝马汽车有限公司) אשר מיוצרת משנת 2017 ועד היום.

דגם ה"ב.מ.וו סדרה 1 (F52)" נבנה על בסיס פלטפורמת BMW מסוג "BMW UKL platform" .

==היצרן "BMW Brilliance Automotive Ltd"==
,

חברת ייצור הרכב "BMW Brilliance Automotive Ltd" הוקמה בסין בשנת 2003 לאחר שנחתם הסכם שיתוף פעולה בין 2 יצרניות הרכב: "Brilliance Auto" (שם מלא: HuaChen Group Auto Holding Co., Ltd הסינית וBMW הגרמנית.
חלוקת המניות: 50% ל-BMW, 40.5% ל"Brilliance Auto", ו-9.5% לממשלת סין.

מטה ומפעל החברה ממוקמים בתת-מחוז שן-יאנג במחוז ליאונינג בצפון מזרח סין.

==ב.מ.וו סדרה 1 (F52)==
, 
* דגם ה"ב.מ.וו סדרה 1 (F52)" הוצג לראשונה בתערוכת המכוניות הבינלאומיות ב"Auto Guangzhou" שנת 2016, אבל המכירות החלו בשנת 2017.
* 4 דלתות
* 5 נוסעים
* הנעה קדמית
* מכל דלק - 50 ליטר
* תאוצה בין 0-100 קמ"ש היא 9.4 שניות (מנוע 1,499 סמ"ק)
* תאוצה בין 0-100 קמ"ש היא 7.5 שניות (מנוע 1,958 סמ"ק, המפיק 192 כ"ס) 
* תאוצה בין 0-100 קמ"ש היא 6.8 שניות (מנוע 1,958 סמ"ק, המפיק 231 כ"ס)

==תמונות==
<gallery mode="packed" heights="100">
קובץ:BMW 1-Series F52 03 China 2017-04-05.jpg | "ב.מ.וו סדרה 1 (F52)" 
קובץ:BMW 1 series sedan front.jpg | "ב.מ.וו סדרה 1 (F52)" 
קובץ:BMW 1 series sedan rear 2.jpg | "ב.מ.וו סדרה 1 (F52)" 
קובץ:BMW 1 series sedan rear 1.jpg | "ב.מ.וו סדרה 1 (F52)" 
קובץ:BMW 1-Series F52 04 China 2017-04-05.jpg | "ב.מ.וו סדרה 1 (F52)" 
קובץ:BMW 1-Series F52 02 China 2017-04-05.jpg | "ב.מ.וו סדרה 1 (F52)" 
</gallery>

==ראו גם==
* BMW
==לקריאה נוספת==
*[https://www.google.co.il/search?q=BMW+1+Series+(F52))&tbm=isch&source=iu&ictx=1&fir=7T67mvrm9WBYIM%253A%252Cxzoth9DqRmp9PM%252C_&usg=__rhomSC-6dw7LjDYBj1cA5nJr6tM%3D&sa=X&ved=0ahUKEwiP66eAw5jaAhXFaFAKHYbdCTgQ9QEINDAD#imgrc=7T67mvrm9WBYIM: "ב.מ.וו סדרה 1 (F52)" - תמונות]

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-2017
קטגוריה:מכוניות משפחתיות
קטגוריה:כלי רכב המיוצרים בסין
סדרה 1 F52
הנס ברלינר

הנס ברלינר (בגרמנית: Hans Berliner; 27 בינואר 1929 – 13 בינואר 2017), היה שחמטאי יהודי-אמריקאי יליד ברלין, גרמניה. אלוף העולם בשחמט בהתכתבות בין השנים 1965–1968.

==ביוגרפיה==

הנס ברלינר נולד במשפחה יהודית בברלין. לאחר עליית הנאצים לשלטון הם נמלטו לארצות הברית והתיישבו בוושינגטון. ברלינר התחיל לשחק שחמט בגיל 13. בשנת 1949 הוא ניצח בתחרות אזורית והיה שני לאחר לארי אוונס באליפות ניו יורק. בשנת 1952 הוא היה חבר נבחרת ארצות הברית באולימפיאדת השחמט 1952 וסיים המשחק היחיד שלו בתיקו.

ברלינר שיחק מספר פעמים באליפות ארצות הברית בשחמט. המקום הגבוה היה בשנת 1958 (מקום חמישי).
משנת 1959 הוא אמן בינלאומי.

בשנת 1969 הוא חזר ללימודים וסיים דוקטורט באוניברסיטת קרנגי מלון בשנת 1974. כבר בתחילת שנות ה-60 של המאה ה-20 הוא התחיל לעסוק בתוכנות מחשב בתחום השחמט תוך עבודתו ב-IBM. הוא פיתוח תוכנות בתחום זה.

בשנת 1965 הוא זכה באליפות העולם בשחמט בהתכתבות תוך ניצחון על יעקב אסטרין. ברלינר החזק בתואר בשנים 1965–1968. אף בשנת 2005 הוא היה בעל מד כושר 2726 בשחמט בהתכתבות, שהיה הגבוה בין שחמטאים אמריקאים.

== דוגמאות מתוך משחקיו ==
לבן: בובי פישר שחור: הנס ברלינר ניו יורק 1960

רגלי מעבר - אמר קפבלנקה - מגביר את כוחו ככל שמספר הכלים על הלוח פוחת.

במשחק זה מדגים פישר בסגנון מבריק את הכח של רגלי המעבר. פישר מסלק את הכלים שחוסמים של הרגלי, ולאחר מכן נפטר מהכלים שמפריעים לו להתקדם. האיומים המתמידים של פישר כלפי רגלים וכלים לא מוגנים מעסיקים את יריבו בשעה שהוא עצמו מרוויח זמן יקר. האנרגיה של פישר בהתקפה מזכירה את הסגנון של פול מורפי.

המסע 15. רד2 מאיים 16. ז4 ומגרש את הפרש שמגן על רגלי המלכה ב-ד6. לאחר חילופי הכלים מייד לאחר מכן רגלי ד5 הופל לרגלי מעבר. המסע 22. רו4 מגרש את המלכה השחורה ובכך עוד מחסום של הרגלי סולק.

== קישורים חיצוניים ==

==הערות שוליים==

קטגוריה:וושינגטון די. סי.: אישים
קטגוריה:שחמטאים יהודים אמריקאים
קטגוריה:אמנים בין-לאומיים
קטגוריה:רבי אמנים בשחמט בהתכתבות
קטגוריה:מדעני מחשב אמריקאים
קטגוריה:אלופי עולם בשחמט בהתכתבות
קטגוריה:מפתחי תוכנות שחמט
קטגוריה:בעלי תואר דוקטור מאוניברסיטת קרנגי מלון
קטגוריה:אמריקאים שנולדו ב-1929
קטגוריה:אמריקאים שנפטרו ב-2017
יעקב אסטרין

יעקב אסטרין (ברוסית: Яков Эстрин; 21 באפריל 1923–2 בפברואר 1987) היה שחמטאי יהודי סובייטי, אלוף העולם בשחמט בהתכתבות בין השנים 1972–1976.

==קורות חיים==

יעקב אסטרין נולד במשפחה יהודית במוסקבה. בשנת 1975 הוענק לו תואר אמן בינלאומי.

הוא השתתף חמש פעמים בגמר אליפות העולם בהתכתבות, ובשנת 1972 זכה בתואר והחזיק בו עד לשנת 1976.

אסטרין כתב מספר ספרים בתחום השחמט והיה נחשב למומחה בהגנת שני הפרשים.

לימד בפקולטה לשחמט במכון לספורט במוסקבה.

== קישורים חיצוניים ==

קטגוריה:יהודים אלופי עולם בשחמט
קטגוריה:שחמטאים יהודים סובייטים
קטגוריה:אמנים בין-לאומיים
קטגוריה:רבי אמנים בשחמט בהתכתבות
קטגוריה:רבי-אמנים יהודים
קטגוריה:מחברי ספרי שחמט יהודים
קטגוריה:אלופי עולם בשחמט בהתכתבות
קטגוריה:סובייטים שנולדו ב-1923
קטגוריה:סובייטים שנפטרו ב-1987
סוהייב אבן סנאן

סוּהַיְיבּ אִבּן סִנאן (בערבית: صهيب بن سنان, תעתיק מדויק: צֻהַיְבּ בּן סִנאן) היה סחאבי שנולד בשנת 587. מוכר גם בכינוי סוהייב הרומי (סוהייב א-רומי).

== חייו ==
סוהייב אבן סנאן נולד בהרמון במוסול, (בתחומי עיראק של ימינו), אשר על גדת נהר הפרת. אביו שהיה מושל מטעם מלך פרס היגר לפרס לפני עליית האסלאם. כנער נלקח בשבי על ידי הביזנטים, שכבשו את האזור, והועבר למכה, בה היה עבד עד ששוחרר בידי אדוניו.

בדאר אל ארקאם פגש לראשונה את מוחמד וקיבל על עצמו את דת האסלאם. כניסתו אל דאר אל-ארקם והאסלאם היו עבורו עולם חדש ומופלא. מעמדו התחזק בקרב המאמינים והנרדפים. סוהייב היה בקרבתו של מוחמד ונכח בהשבעות שבהן קרא הנביא להישבע לו. כמו כן היה חבר בכל משלחת שמוחמד הוציא. מוחמד כלל אותו בכל מסעותיו. במקרים של סכנה מצד אויבים היה סוהייב מתייצב בחזית. סוהייב היה מאמין ונאמן מהרגע שקבל על עצמו את אורו של אללה וכרך את גורלו בזה של מוחמד. מרגע זה מטרתו הייתה לתת ולעזור.

סוהייב עבר לאל-מדינה בעקבות מוחמד לאחר שנאלץ למסור את הונו לאנשים שלא רצו בהגירתו. סוהייב היה נדיב ותרם את הונו למען אלה הנזקקים והרעבים. נבחר על ידי עומר בן אל-ח'טאב, הח'ליף השני, להוביל את התפילה (מואזין) עד לבחירתו של הח'ליף הבא.

קטגוריה:צחאבה
קטגוריה:ילידי 587
קטגוריה:נפטרים ב-659
הגלקסיה הננסית רועה דובים III

הגלקסיה הננסית רועה דובים III היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-153,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2009 על ידי קארל גרילמאייר במהלך סקירה של השמים בחיפוש אחר זרמי כוכבים מסביב לשביל החלב. הגלקסיה התגלתה בסמוך לזרם כזה שמכונה "זרם סטיקס" כאשר היא נראית כאזור עם צפיפות חריגה של כוכבים ביחס לסביבתה ועם בהירות נראית מדרגה 12.6. גרילמאייר שיער שזרם סטיקס נוצר מכוכבי הגלקסיה כתוצאה מהשפעת כוח המשיכה של שביל החלב עליה ושהגלקסיה נמצאת בתהליך של התפרקות, אך מדידות עדכניות יותר מראות שכיוון התנועה של הגלקסיה הוא כמעט ניצב לכיוון של זרם הכוכבים, כך שלא ברור אם אכן יש קשר ביניהם.

==מאפיינים== 
גודלה הזוויתי של הגלקסיה הוא מעט פחות ממעלה שממרחקה שקול לקוטר של כ-2,500 שנות אור. בהירותה המוחלטת היא מדרגה 6.75- השקולה לעוצמת הארה של פי 43,000 מעוצמת ההארה של השמש. מעוצמת ההארה ניתן להעריך את מסת הכוכבים שבה בכ-17,000 מסות שמש, אך ממדידת מהירות התנועה של הכוכבים סביבה ומגודלה ניתן להעריך שמסתה הכוללת היא מסדר גודל של מסות שמש, כלומר למעלה מ-99% ממסתה אינה נראית לעין ומורכבת מחומר אפל שטיבו לא ידוע. המתכתיות של כוכבי הגלקסיה נמוכה מאוד, פחות ממאית המתכתיות של השמש, מה שמעיד שאלו כוכבים עתיקים מאוד ושבגלקסיה לא נוצרים כוכבים חדשים כבר מיליארדי שנים.

==קישורים חיצוניים==
* 

==הערות שוליים==

קטגוריה:קבוצת הכוכבים רועה דובים
רועה דובים III
רועה דובים III
הרבי ג'ו כפרה

הרבי ג'ו כפרה הוא שיר שבוצע על ידי להקת טיפקס הישראלית ויצא לאור בשנת 1991.

==רקע==
השיר נכתב על ידי קובי אוז ודני רכט, שהפיק ללהקה את אלבומם הראשון, והולחן על ידי אוז. השיר נכלל באלבום הבכורה "שביל קליפות הגרעינים", היה לשיר היחיד מתוך האלבום שהצליח, והביא לכך שהלהקה זכתה לחדור לתודעת הקהל הישראלי. הקליפ הרשמי לשיר צולם בהופעה של הלהקה בתוכנית סיבה למסיבה. בקליפ הצטלמו חברי הלהקה על רקע תפאורה של בר אמריקאי בסגנון המערב הפרוע, כאשר חברי להקת כנסיית השכל, אותם הכירה הלהקה משדרות, השתתפו כניצבים, בשלב בו טרם היו מוכרים בציבור.

במצעד הפזמונים השנתי של רשת ג' לשנת התשנ"ב 1992, הגיע השיר למקום השמיני, כשבמצעדים השבועיים של רשת ג' הוא הגיע למקום ראשון בו שהה במשך 3 שבועות.
==ניתוח==
השיר הוא שיר ביקורתי העוסק ברבנים שתמורת תשלום מבטיחים לקהל מאמניהם לחולל עבורם ניסים ונפלאות. בשיר מוזכר צדיק אשר יש לו "מכונית ושני בתים", ו"השכינה אצלו זה עסק". עוד נאמר באירוניה על כך, כי "כל עיוור עכשיו רואה להיכן זורם הכסף".

בפזמון של השיר קטע בסגנון חסידי המורכב מן המילים "אואואואואואואו איי איי איי איי". כחודשיים לפני יציאת השיר שימש הפזמון בג'ינגל של המפד"ל "המפד"ל לימינך", כחלק מתעמולת הבחירות.

==משתתפי השיר==
* קובי אוז: שירה, קולות, קלידים, תכנות, דגימות
* רמי יוסיפוב: גיטרה חשמלית, גיטרה אקוסטית, קולות
* גל פרמן: בס
* אבינועם מרטון: קולות

==קישורים חיצוניים==
* [https://mshironet.mako.co.il/artist?type=lyrics&lang=1&prfid=429&wrkid=1234 מילות השיר] באתר שירונט
* 

==הערות שוליים==

קטגוריה:שירי 1992
קטגוריה:שירי טיפקס
קטגוריה:שירים בעברית
אנטולי ליין

אנטולי ליין (ברוסית: Анатолий Лейн; 28 במרץ 1931 לנינגרד – 1 במרץ 2018 ביצ'ווד, אוהיו) היה שחמטאי סובייטי ויהודי-אמריקאי.

== קריירה ==
אנטולי ליין נולד בלנינגרד בברית המועצות למשפחה יהודית. הוא התחיל להשתתף בתחרויות שחמט לאחר מלחמת העולם השנייה.

בשנת 1965 הוא היה חבר נבחרת ברית המועצות, שניצחה באליפות אירופה בשחמט לנבחרות. בשנת 1968 הוענק לאנטולי ליין תואר רב אמן. הוא ניצח במספר תחרויות בינלאומיות (סרייבו 1968, סיינפואגוס 1972, ונובי סאד 1972 ו-1974)

בשנת 1976 עזב את ברית המועצות ועבר להתגורר בארצות הברית. בספטמבר 1976 זכה במשותף עם לאוניד שמקוביץ' בתחרות ארצות הברית הפתוחה בפיירפאקס, וירג'יניה. לאחר מכן הוא המשיך להתחרות עד לשנת 1986.

== אנטולי ליין באולימפיאדת השחמט ==
בשנת 1978 השתתף אנטולי ליין באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1978||3 ||ארצות הברית|| 2505||6 מ-10||4+ 4= 2-||60.0|| 3 קבוצתי, 12 אישי
|}

==קישורים חיצוניים==

* [https://www.youtube.com/watch?v=joQAk5QEyKw סרטון לזכר אנטולי ליין]

== הערות שוליים ==

קטגוריה:רבי-אמנים
קטגוריה:שחמטאים סובייטים
קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:מחברי ספרי שחמט אמריקאים
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1931
קטגוריה:אמריקאים שנפטרו ב-2018
DS 6

DS 6 היא דגם של קרוסאובר מתוצרת יצרנית הרכב DS אוטומובילס על ידי Changan PSA אשר מיוצר משנת 2014 ועד היום.

דגם ה"DS 6" מבוסס על פלפורמת ה"PSA PF2 platform" של יצרניות הרכב הצרפתית סיטרואן ופיג'ו, ועל בסיס הלוגו של סיטרואן ("citroen-ds-6wr").

Changan PSA Automobiles Co., Ltd הוקמה בשיתוף פעולה של 50%/50% בין יצרנית הרכב הסינית Changan Automobile ויצרנית הרכב הצרפתית Groupe PSA .

=="DS 6"==

* מיניוואן קומפקטי
* 5 דלתות
* 5 נוסעים
* מכל דלק - 60 ליטר
* תאוצה בין 0-100 קמ"ש היא 9.5 שניות (מנוע 1,598 סמ"ק)
* תאוצה בין 0-100 קמ"ש היא 8.7 שניות (מנוע 1,751 סמ"ק)

==תמונות==
<gallery mode="packed" heights="100">
קובץ:DS 6 01 China 2016-03-28.jpg| דגם "DS 6" שנת 2016 
קובץ:DS 6 02 China 2015-04-08.jpg | דגם "DS 6" שנת 2015 
קובץ:DS 6 3 China 2015-04-18.jpg | דגם "DS 6" 
קובץ:DS 6 02 China 2016-03-28.jpg | דגם "DS 6" 
קובץ:DS 6 2 China 2015-04-18.jpg | דגם "DS 6" 
</gallery>

==ראו גם==
* סיטרואן DS4
* סיטרואן DS5

* [https://www.wheelsage.org/ds/6/ דגם "DS 6" - תמונות כולל פנים הרכב] (wheelsage.org/ds/6)

==קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2014
קטגוריה:קרוסאובר
קטגוריה:כלי רכב המיוצרים בסין
קטגוריה:רכבי סיטרואן
6
לאהוב אותה

לאהוב אותה (באנגלית: Freeheld) הוא סרט דרמה אמריקאי משנת 2015, בבימויו של פיטר סולט. בסרט מככבים ג'וליאן מור ואליוט פייג', לצד סטיב קארל, לוק גריימס ומייקל שאנון. הוא מבוסס על סרט תיעודי קצר זוכה פרס האוסקר באותו השם משנת 2007, על מאבקה התקדימי של קצינת המשטרה לורל הסטר נגד מחוז אושן שבניו ג'רזי לאפשר לבת זוגה להיות מוטבת הזכויות הפנסיוניות שלה, לאחר שאובחנה עם סרטן סופני.

== תקציר העלילה ==
לורל הסטר (מור), היא קצינה בעלת 23 שנות ותק במשטרה של מחוז אושן, שבניו ג'רזי. היא לסבית, אך אינה מחוץ לארון. היא נוסעת למחוז השכן כדי לנהל חיי חברה עם נשים אחרות. בין פעילותיה, היא משחקת כדורעף, ובאחד המשחקים פוגשת את סטייסי אנדרה (פייג'). סטייסי צעירה מלורל, ופחות ממוסדת ממנה, אך הן מתאהבות. תוך זמן קצר השתיים עוברות לגור יחדיו ונרשמות בברית זוגיות. כששותפה של לורל במשטרה, דיין ולס (שאנון), מגיע עם מתנת חנוכת בית, הוא מגלה את סודה, ונעלב. 

כשהסטר מאובחנת בסרטן ריאות סופני בשנת 2005, חיי השתיים נהפכים על פיהם. סטייסי רוצה להאמין שאפשר להביס את הסרטן אם יילחמו בו יחד, אך לורל, הפרגמטית, יודעת שהיא תשאיר את אנדרה מאחור, וגם יודעת שזו לא תוכל להחזיק בבית המשותף שלהן ללא תמיכה כלכלית. היא פונה אל רשויות המחוז כדי לאשר את סטייסי כמוטבת הפנסיה שלה, אך נענית בשלילה. רק חבר מועצה אחד בריאן קלדר (צ'ארלס) תומך בזוג. 

דיין מתגבר על עלבונו המוקדם, ומנסה לסייע בגיוס תמיכתם של השוטרים האחרים למאבק של לורל וסטייסי. למאבל מצטרף גם פעיל למען נישואים גאים (קארל). העלילה חושפת אינטרסים של מגוון דמויות משניות – השוטר ההומו (גריימס) שמתוך פחד להתגלות פועל נגד האינטרסים של עצמו, הכומר שמדבר בשם ישו, ובריונים הומופובים שמאיימים על סטייסי במוסך בו היא עובדת.

לאחר פניות נשנות והעלאת הנושא לדיון ציבורי, המועצה לבסוף מאשרת את העתירה, חודש לפני מותה של לורל.

== הקאסט ==
* ג'וליאן מור – לורל הסטר, בלשית משטרה מניו ג'רזי, אשר חולת סרטן סופני.
* אליוט פייג' – סטייסי אנדרה, מכונאית רכב ובת זוגה של לורל.
* מייקל שאנון – דיין ולס, השותף של לורל.
* סטיב קארל – סטיבן גולדשטיין, מייסד ויו"ר ארגון למען נישואים גאים.
* לוק גריימס – טוד בלקין, עמית של לורל מהמשטרה; הומוסקסואל שבארון.
* ג'וש צ'ארלס – בריאן קלדר, חבר מועצת מחוז אושן.
* מרי בירדסונג – קרול אנדרה, אמה של סטייסי.
* קלי דדמון – לינדה הסטר דאוריו, אחותה של לורל.

== יציאה לאקרנים ==
בפברואר 2015, חברת ההפצה Lionsgate רכשה את הזכויות לסרט. הוא יצא בהפצה מוגבלת ב-2 באוקטובר 2015.

=== ביקורת ===
"לאהוב אותה" זכה לביקורות מעורבות מהמבקרים. באתר Rotten Tomatoes יש לסרט דירוג של 48% חיובי, במבוסס על 122 ביקורות, עם ציון ממוצע של 5.6/10. הקונצנזוס קובע כי: "לסרט בהחלט יש כוונות טובות, אבל דמויות הקרטון והדרמה על-פי-המתכון שלה חותרים תחת הכוונות הנאצלות." באתר Metacritic, לסרט יש דירוך של 50 מתוך 100 במבוסס על 29 מבקרים, דירוג המעיד על "ביקורת מעורבת או ממוצעת".

הסרט דורג במקום 15 מתוך 102 הסרטים הלסביים הטובים ביותר על ידי המגזין הלהט"בי Autostraddle.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 2015
קטגוריה:סרטי להט"ב אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטי לסביות
נילי דרורי

נילי דרורי קאראמט (נולדה ב-7 באוגוסט 1960) היא סייפת עבר ישראלית, היא ייצגה את ישראל בשתי אולימפיאדות (מונטריאול 1976 ולוס אנג'לס 1984).

== ביוגרפיה ==
דרורי גדלה במושב מגשימים.

===1974===
במשחקי אסיה שנערכו בטהראן, איראן בשנת 1974 זכתה דרורי במדליית ארד בתחרות הקבוצתית ברומח, ביחד עם חברי נבחרת ישראל, ענבר גיא, נורית כרמי, ואורלי שרייבר, אחרי הנבחרת של איראן שזכתה במדליית הזהב והנבחרת של יפן שזכתה במדליית הכסף.

===1976===
====אולימפיאדת מונטריאול====
באולימפיאדת מונטריאול (1976) הייתה דרורי הספורטאית הצעירה ביותר במשלחת הישראלית, בת 15 שנים ו-351 ימים והנציגה היחידה מישראל בסיף. בתחרות רומח אישי היא סיימה במקום 34 בתחרות. בסיבוב הראשון היא ניצחה ב-2 קרבות, בין היתר את מי שעתידה לזכות במדליית הכסף, מריה קונסולטה קולינו מאיטליה (5 - 1) והפסידה ב-3 קרבות (14 - 19), בסיבוב השני היא ניצחה בקרב אחד והפסידה ב-4 קרבות (8 - 24).

===1979===
בתחרויות הסיף של כינוס הפועל ה-11 שנערכו בעכו במאי 1979, זכתה דרורי במדליית זהב ברומח אישי, לאחר ניצחון בקרב הגמר 5 -4 על קוליאטי מקנדה.

===1980===
באליפות העולם בסיף עד גיל 20 שנערכה בוונציה, איטליה באפריל 1980 זכתה דרורי במקום שישי.

ב-18 בספטמבר אותה שנה היא הודיעה על פרישה מסיף תחרותי, אך בהמשך היא חזרה בה מהפרישה.

===1984===
====אולימפיאדת לוס אנג'לס====
באולימפיאדת לוס אנג'לס (1984) סיימה דרורי בתחרות רומח אישי במקום 17. בסיבוב הראשון היא ניצחה ב-3 קרבות והפסידה ב-3 קרבות (23 - 22), בסיבוב רבע הגמר היא ניצחה ב-3 קרבות והפסידה בקרב אחד (17 - 16), בין היתר היא ניצחה את סבין בישוף מגרמניה (5 - 3) שסיימה במקום שביעי בתחרות האישית וזכתה במדליית זהב בתחרות הקבוצתית ושנה לאחר מכן זכתה באליפות העולם בשתי מדליות, זהב בקבוצתי וכסף באישי ובסיבוב חצי הגמר היא ניצחה בקרב אחד והפסידה ב-4 קרבות (16 - 21).

== חייה האישיים ==
דרורי נישאה בשנת 1985 למאמן הטורקי של ישראל וגרמניה, ממט קאראמט. לזוג שתי בנות והם מתגוררים בטורקיה. בתם הבכורה, מרווה קאראמט, הייתה חברה בנבחרת טורקיה בסיף. בתם השנייה, אירם קאראמט , ייצגה את טורקיה באולימפיאדת ריו דה ז'ניירו (2016) לראשונה מאז אולימפיאדת לוס אנג'לס (1984) וסיימה במקום 27.

==קישורים חיצוניים==

* 
* 
* }

==הערות שוליים==

קטגוריה:סייפות ישראליות
קטגוריה:סייפים ישראלים
קטגוריה:מהגרות ישראליות
קטגוריה:משתתפות ישראליות באולימפיאדת לוס אנג'לס (1984)
קטגוריה:משתתפים ישראלים באולימפיאדת מונטריאול (1976)
קטגוריה:סייפות באולימפיאדת מונטריאול (1976)
קטגוריה:משתתפות אולימפיאדת לוס אנג'לס (1984)
קטגוריה:מגשימים: אישים
קטגוריה:ישראליות שנולדו ב-1960
קטגוריה:ישראלים שנולדו ב-1960